
***ЈУ ЦЕНТАР ЗА КУЛТУРУ БЕРАНЕ***

****

***ИЗВЈЕШТАЈ О РАДУ СА ФИНАНСИЈСКИМ ИЗВЈЕШТАЈЕМ ЗА 2018.ГОДИНУ***

***У В О Д***

*Извјештај о раду са финансијским извјештајем ЈУ Центар за културу Беране, урађен је на основу Правилника о начину припреме и достављања материјала Предсједнику Општине, бр. 01-031-1823 од 16.06.2014.године.*

*ЈУ Центар за културу остварила је своје активности у 2018.години, на основу Програма рада усвојеног на сједници СО Беране 31.05.2018.године.*

*На основу члана 32 Закона о култури («Сл.лист ЦГ» бр. 49/08, 16/11, 40/11, 38/12) и члана 12 Одлуке о организовању ЈУ Центар за културу Беране од 26.02.2009.године, ЈУ Центар за културу дужна је, да оснивачу до краја априла текуће године, поднесе извјештај о раду са финансијским извјештајем за претходну годину.*

*Јавна установа Центар за културу је установа чија је дјелатност од јавног интереса.*

*Посебне организационе јединице ЈУ Центар за културу су:*

*- Заједничке службе;*

*- Служба за културно-умјетничку, сценску и биоскопску дјелатност;*

*- Народна библиотека «Др Радован Лалић»;*

*- Спомен кућа «Војвода Гавро Вуковић».*

* *Мали људски снови посебно су гушени и онемогућавани у тоталитарним системима: фашизму, комунизму и неолиберализму. И док прва два познају институције личне и колективне побуне, неолиберални капитализам, перфидно се представљајући као једино прихватљив и својствен људској природи, демонстрира сву силину апсолутног тоталитаризма.*

*Инструментаријум држања људи у потчињености, развијен је до перфекције. Било би наивно вјеровати, да су у епохи неолиберализма, лажне вриједности случајно постављене на пиједестал поштовања и дивљења, а стварне, презрене и протјеране.*

*Довољно је видјети, колико медијски простор свакодневно заузимају људи из тзв. полусвијета, а колико најистакнутији ствараоци културно умјетничких дјела.Потпуно је јасно, да се не ради ни о каквом случају, већ о свјесном и планском «разоружавању» народа, уништавању стварних и глорификовању лажних, наводно комерцијалних вриједности.*


*Умјетничко дјело, као исконски крик за слободним, обоженим бивствовањем на земљи, има нарочиту тежину у крајевима који баштине личности попут игумана Мојсија Зечевића. Овај духовник владике Његоша је «грабећ с неба искру божанствену», пробудио у срцу младог Рада величанствену и надвремену мисао.*

*Ако за Шекспира кажу да представља «трећу стварност», онда за Његоша можемо рећи, да је његово дјело надстварност, есенцијална поетика духовности, мисао и ријеч ближа Господу од свега што је икада у историји цивилизације изговорено или написано.*

*Овај кратак осврт о друштвеном контексту у којем се одвија укупан савремени живот, уз подсјећање на само једног корифеја беранске духовности и културе јасно указује, да је бављење културом и умјетношћу у данашњим Беранама озбиљна борба и прегнуће да се остваримо као слободни и обожени људи.*

*Черчилова мисао «ако изгубимо културу, због чега смо ратовали», сасвим прецизно упућује на закључак, да мостове може и Лим да понесе ако надођу неке зле воде, зграде да изгоре у пожарима или да поклекну у земљотресу, путеве затрпају сњегови или клизишта, но никад и ништа не може ухапсити пјесму, сагорети композицију, потопити вансреијску књигу...Остварења постигнута у култури су једини начин да у времену оставимо јасан траг како смо некада под Јасиковцем озбиљно постојали и трајали...*

*«Ако сви људи раде оно што могу, тај народ неће пропасти», ова завјетне ријечи великог Вука Караџића, охрабрују нас, да сакупимо снагу потребну да радимо оно што можемо а понекад и превазиђемоп наметнуте нам границе овог по много чему суровог времена.*

******

*Нова публикација у издању Центра за културу*

***Ј а н у а р***

***16.01.***

***Светосавска академија*** *- Бесједа-* ***проф.др Душан Крцуновић****; Учесници академије: Архијерејски хор Кемеровске митрополије; Црквени хор «Света мати Анастасија»; Етно група «Свети Евстатије»; Пјевачка група «O dive bel canto»; Гуслар Бошко Вујачић; Пјевачка група „Цар Душан Силни“ и рецитатор Василије Лекић.*

*Организатори академије – Епархија будимљанско никшићка и Црквена општина Беране.*

**

*ЊВП Владика Јоаникије на отварању Светосавске академије*

***31.01.***

***Демократска Црна Гора –*** *промотивни скуп.*

***Ф е б р у а р***

***01.02.***

***Демократска партија социјалиста –*** *промотивни скуп*

***02.02.***

***Здраво Беране –*** *промотивни скуп*


***09.02.***

***Поздрави неког –*** *позоришна представа у режији* ***Ђорђија Татића****, по тексту* ***Марије Ракочевић,*** *у извођењу глумачке дружине****„Синхро“*** из *Колашина.*

***14.02.***

***Видимо се у бездану*** – *позоришна представа Омладинског позоришта изПљеваља. Текст и режија –* ***Марко Тошић****.*

***21.02.***

***Женски разговори –****позоришна представа Трстеничког позоришта, по тексту* ***Душка Радовића,*** *у режији* ***Бранислава Стефановића.*** **

***24.02.***

***Донаторско гусларско вече –****новчана средства прикупљена на хуманитарној вечери намијењена су народној кухињи „Дивна Вековић“ из Берана.*

*Организатори вечери: Савез гуслара „Душаново царство“ и Гусларско друштво „Игуман Мојсије Зечевић“.*

***26.02.***

***Свечана академија посвећена Светом Симеону Мироточивом*** – *на којој јe бесједио протопрезвитер* ***Предраг Шћепановић****, парох XVI подгоричке парохије.*

*Организатори: Епархија будимљанско никшићка и Црквена општина Беране*.

***27.02.***

***Вече илахија и касида*** – *хор медресе „Мехмед Фатих“ женског одјељења у Рожајама. Предавач –* ***Мирсада Бурџовић***

*Организатори: Мешихат Исламске заједнице у Црној Гори и Меџлис Исламске заједнице Беране.*

***М а р т***

***05.03.***

***Пар стихова за вас*** *– музичко поетско вече* ***Ивана Босиљчића*** *и врхунских беогрдаских музичара.*

*Организатор – Општина Беране*

**

***07.03.***

***Концерт вокалне групе „Горске очи***“– *гости програма: Неда Малишић –контрабас, Игор Пејовић – виолина и Миливоје Пићурић-клавир.*

*Организатор – Центар за културу*

***21.03.***

***Презентација првог ИПАРД јавног позива за Мјеру 1*** – *радионица за пољопривредне произвођаче.*

*Организатори – Министарство пољопривреде Црне Горе у сарадњи са Општином Беране.*

***23.03.***

***Последњи чин комедије смрти-учешће наше позоришне представе на VIII смотри глумачких остварења „Гулини дани“ у Петровцу на Млави***

*Награду- Глумица вечери, добила је Сања Ћировић.*

***27.03.***

***Трећа смотра аматерског драмског стваралаштва „Позоришне чаролије“ –****у току три дана извођене су позоришне представе драмских секција основних и средњих школа.*

***Првог дана*** *смотре изведене су представе:*

* *ЈПУ „Радмила Недић“* – **„*Апрлили љубав“***
* *ОШ „Вукашин Радуновић“* – ***„Сан Вука Мандушића"***

***28.03.***

***Други дан***:

* *ЈУ ОШ „Полица“-***„*Малограђани“***
* *ЈУ ОШ „Вук Караџић“* – ***„Новогодишња бајка“***

***29.03.***

***Трећи дан:***

* *ЈУ ОШ „Владислав Рајко Кораћ“-* ***„Волим и ја наранџе но трпим“***
* *ЈУ СМШ „Бећо Башић“* – ***„Ало, ође мобилни“*** *– гости смотре*
* *Гимназија „Панто Малишић“***– *„Говори тише да те боље чујем“***

***Награђени учесници смотре:***

* *Најбоља женска улога – Десанка Карличић; најбоља мушка улога – Аријан Ђеренарац; најбоља епизодна женска улога – Јована Голубовић; најбоља епизодна мушка улога – Лука Нововић; најбоља колективна игра- ученици Гимназије; награда за глумачку бравуру- Марко Ралевић; награда за најбољу партнерску игру – Марија Губеринић и Саша Вељић.*

*Најбоља позоришна представа изведена на смотри је „Новогодишња бајка“ ОШ „Вук Караџић“. Рађена је по тексту Љубише Ђокића, а у режији Тање Јањушевић. Добила је награде за најбољу сценографију и костим. Представа ће учествовати на дјечијем позоришном фестивалу „Лимско срце“.*

**

*Из првопласиране представе“Новогодишња бајка“*

***30.03.***

***Дани франкофоније –****манифестација која слави француски језик и културу у организацији Француског института из Подгорице.*

*Програм за ову манифестацију припремила је* ***НВО – Клуб АМИ*** *посвећена учењу француског језика ученика основних и средњих школа*.

***А п р и л***

***04.04.***

***Задња линија одбране –*** *промоција спомен књиге. О књизи су говорили: ЊВП Епископ Будимљанско никшићки Јоаникије, предсједник СО Беране Горан Киковић, члан предсједништва Српског националног савјета, Радан Николић и предсједник Удружења бораца ратова од 1990.године, Саво Вучетић.*

*Организатор: Удружење бораца ратова Црне Горе од 1990.године*

**

***05.04.***

***Стоп дјечијем просјачењу-****документарни филм поводом Међународног дана Рома*

***12.04.***

**XXIII*Општинска смотра рецитатора,*** *на којој је учествовало 28 такмичара из 12 основних и средњих школа.*

*Жири у саставу: Ирина Зечевић, Васко Драговић и Велимир Ралевић, одабрао је најбоље учеснике смотре:*

* *У категорији од I-V разреда – Санија Бабић и Елдин Муратовић;*
* *Од V-IX разреда – Ања Боричић, Николина Вујошевић и Јулија Голубовић;*
* *У категорији средњих школа – Паола Иритано, Моника Маџгаљ и Милена Божовић.*

*Сви учесници смотре, добили су чланске карте НБ „Др Радован Лалић“, а побједници смотре, Санија Бабић, Ања Боричић и Паола Иритано учествоваће на V Државној смотри рецитатора.*

**

*Учесници Општинске смотре рецитатора*

***27.04.***

***Спаси се јуначино –****комедија у режији Душка Стешевића; Играли: Нуман Нокић, Немања Мијовић и Лука Нововић.*

***28.04.***

***Српско срце Јоханово*-** *промоција књиге аутора* ***Веселина Џелетовића,*** *који је за овај роман добио специјално признање Академије „Иво Андрић“.*

*Промоцију је организовало Српско историјско културно друштво Никола Васојевић из Берана.*

*-Галерија Спомен куће-*

***М а ј***

***Велика дјела стварају велики људи*** – *књижевно вече поводом литерарног конкурса за најбољи литерарни рад ученика средњих школа из Берана и Андријевице.*

*Најбољи учесници конкурса су: Милица Масловарић, ученица IV разреда Гимназије; Ирвин Диздаревић, ученик I разреда Медицинске школе и Нађа Маријановић, ученица II разреда СМШ из Андријевице.*

*Чланови жирија били су: Дамјан Ћулафић, Соња Савић и Велимир Ралевић.*

*Десет најбољих учесника литерарног конкурса добили су чланске карте библиотеке и дипломе. Најбољи су добили и књиге („Знакови поред пута“ Ива Андрића, „Агонија и екстаза“ Ирвина Стона, „Изабрана дјела“сестара Бронте, „Романи“ Меше Селимовића) као и новчане награде у износу од 50, 40 и 30 евра.*

**

*Побједници литерарног конкурса 2018*

***03.05.***

***Хуманитарно вече -*** *забавно музички програм у организацији Уније средњошколаца Црне Горе*

***04.05.***

***У сусрет Рамазану*** – *предавање у организацији Мешихата Исламске заједнице у Црној Гори – Меџлис Исламске заједнице Беране*

*Предавач –* ***хафиз Сулејман Бугари***

*Учествовао и хор медресе „Мехмед Фатах“.*

**

***09.05.***

***Годишњак за истраживање геноцида*** *– промоција публикације, на којој су учествовали: проф. др Вељко Ђурић Мишина, доцент др Будо Алексић и др Васиљ Јововић.*

*Организатор – Центар за културу*

***15.05.***

***Мики Маус прави хаос*** – *Дјечија позоришна представа* ***Нишког позоришта***

***16.05.***

***Вече хумора, поезије и народне музике****– аутора* ***Драгана Копривице.***

*Поезију су говорили: Милица Бакрач, Ребека Чиловић, Дарко Јововић и Шејла Хоти.*

*Организатор – Центар за културу*

***17.05.***

***Човјек за све*** - *монодрама у извођењу Емира Муратовић, рађена по тексту и режији Драгана Копривице*.

***18.05.***

***Концерт – ЈПУ „Радмила Недић“***

***24.05.***

***Ромска свадба*** *– позоришна представа у организацији* ***НВО „ Удружење за ромске афирмације***

***28.05.***

***Standupshow***– *Све што сте хтели да знате о Џонију а нисте смели да питате – музичко поетско вече српског глумца, музичара и ТВ водитеља* ***Николе Ђуричка***

*Организатор- Општина Беране*

***Ј у н***

***01.06.***

***Годишњиконцерт*** *Школе за основно музичко образовање*

*Организатори –* ***Музичка школа и Центар за културу***

***06.06.***

***Луча микрокозма –*** *скулптура умјетника* ***Луке Радојевића*** *постављена испред зграде Основног суда.Скулптура је висока три метра и настала је у оквиру Међународне ликовне колоније „Беране 2017“, коју традиционално организује Центар за културу.*

*Скулптура „Луча микрокозма“ Луке Радојевића испред зграде Основног суда*

***07.06.***

***V Државна смотра рецитатора***

*Учесници смотре су побједници општинских смотри из Црне Горе.*

*Предсједник жирија, био је мр Горан Бјелановић, редитељ, а чланови новинарка и пјесникиња, Драгана Мркић и Ирина Зечевић, савјетница за информисање у Општини Беране.*

*Најбољи рецитатори у категорији од I-V разреда били су: Павле Петровић из Тивта, Зана Адровић из Петњице и Јована Јакшић из Жабљака; од VI-IX разреда: Мартина Милић из Никшића, Ања Боричић из Берана и Милица Лончар из Пљеваља; у категорији средњошколаца: Паола Иритано из Берана, Харис Ћоровић из Бара и Ксенија Вукојевић из Бијелог Поља.*

**

*Побједници и жири V државне смотре рецитатора*

***09.06.***

***Општинска изборна конвенција СНП***

***18.06.***

***Идемо у лов*** – *гостовање наше позоришне представе у Центру за културу у Андријевици*

***22.06.***

***Концерт*** – *Плесни клуб* ***„Дуга“***

***Ј у л***

***Беранско културно љето***

***02.07. - 06.07. Дани позоришта***

***Последњи чин комедије смрти -*** *четврто извођење позоришне представе на сцени Центра за културу*

***03.07.***

***Summerconcert – Vox2feel –*** *концерт традиционалне, класичне и поп музике у интерпретацији музичара:* ***Недељко Пејовић,*** *гитара и* ***Бојана Пејаковић****, сопран.*

***04.07.***

***Свингери –*** *позоришна представа београдског позоришта* ***„Славија“-*** *текст и режија* ***Милорад Милинковић***

***05.07.***

***Мировна мисија-*** *позоришна представа* ***Центра за дјелатности културе Бијело Поље.***

*Текст-* ***Јована Бојовић;*** *адаптација и режија –* ***Слободан Маруновић.***

***06.07.***

***Идемо у лов*** – *позоришна представа Центра за културу*

***15.07. – 22.07.***

***Седма међународна ликовна колонија „Беране-Калудра 2018“-*** *учесници колоније, сликари: Милијана Вујовић и Радован Грујић (Црна Гора), Јасмина Црнчевић (Хрватска), Милан Пантелић (Србија), Лана Лончаревић (Босна и Херцеговина), Аљона Апел (Русија), Душан Цветков ( Македонија), вајар Лука Радојевић (Црна Гора) и уредник ликовног програма Ирвин Масличић.*



*Учесници колоније у Калудри*

***Дани руске културе***

***19.07.***

***Најлепша земља*** –*изложба фотографија* ***Центра Руског географског друштва у Србији***

*На отварању изложбе, којом су започели Дани руске културе, говорили су:*

*Епископ Будимљанско никшићки господин Јоаникије, предсједник СО Беране Новица Обрадовић, одборница руског града Одинцова – Лариса Бархатова, представник Центра Руског географског друштва – Мирољуб Милинчић, отправник послова Руске федерације у Црној Гори – Владимир Гурко.Галерија Спомен куће*



*Отварање изложбе у галерији Спомен куће*

***19.07.***

***Концерт руског ансамбла Родник***

***19.07.***

*Предсједник Општине Драгослав Шћекић, у салону Спомен куће примио делегацију Руске Федерације, која у оквиру Дана руске културе борави у Беранама. Делегацију чине: одборница у парламенту града Одинцова – Лариса Бархатова, савјетница за културу Наталија Васиљева. Пријему су присуствовали и чланови руског фолклорног ансамбла „Родник“.*

***20.07.***

***Концерт руског фолклорног ансамбла Родник- одржан u порти манастира Ђурђеви Ступови***

***20.07.***

***Концерт –****младих солиста из Санкт Петербурга, добитника бројних награда на међународним такмичењима,* ***Љева Журавског ( кларинет) и Јелисавете Украинске (клавир).***

*Дом музике из Санкт Петербурга и представништво Россотрудничества у Црној Гори приредили су концерт пројекта „ Посланство умјетности“. Oвај пројекат се одржава од 2012.године и у првој половини 2018.године одржано је 43 концерта у 21 земљи свијета.*

***23.07.***

***Округли сто на тему- Односи Црне Горе и Русије кроз вјекове-****учествовали: ЊВП Владика Јоаникије, др Милена Мартиновић, др Александар Животић, отправник послова Руске федерације у ЦГ Владимир Гурко и историчар Предраг Вукић. Медијатор–историчар Горан Киковић. Радови учесника округлог стола објавиће се у часопису„Токoви“.*

*Учесници округлог стола*

***24.07.***

***Страдање царске породице Романов*** – *документарни филмо руској царској породици*

***25.07.***

***Руси у Црној Гори*** – *промоција књиге аутора* ***Зорана Локтјонова***

***Остали програми у јулу***

***02.07.***

***XI међународна Љетња школа за младе дипломате „Гавро Вуковић“*** –*свечано је отворена у Спомен кући. На церемонији отварања говорили су: проф. др Срђан Дармановић, министар вањских послова ЦГ, Петер Сијерто, министар вањских послова Мађарске, Фиона Меклуни, стална координаторка система УН и стална представница УНДП у ЦГ и Драгослав Шћекић, предсједник Општине Беране.*

*Међу полазницима Љетње школе су младе дипломате из преко 30 земаља. Централна тема овогодишњег програма је – Улога и важност дипломатије у вријеме (дез)интеграција – Допринос глобалном миру и безбједности.*

***11.07.***

***Лутам кроз снове –*** *промоција књиге ауторке* ***Мирсаде Мире Херовић.*** *О књизи је говорио новинар Дарко Јововић.*

***21.07.***

***Свечана сједница поводом Дана Општине***

*Награду 21. јул, добили су мр спец. др Драгољуб Драган Кастратовић и дефектолог Драгослава Ђокић. Посебно признање, захвалницу, добио је Батрић Жарковић, директор и власник Позоришта „Славија“ за афирмацију и подршку позоришној дјелатности Центра за културу.*

*У културно умјетничком дијелу програма наступали су, оперски пјевачи Анђела Јовићевић Брајовић и Филип Вучић, као и пјевачке групе „O dive bell canto“ и „Ђурђеви Ступови“.*

**

*Оперски пјевачи: Анђела Јовићевић Брајовић и Филип Вучић*

**27.07.**

***Стефан Првовенчани у књижевностии историографији****– изложба поводом осамсто година утемељења српске државности у средњем вијеку.*

*На отварању говорили:* ***ЊВП Владика Јоаникије и Дамјан Ћулафић.***

*Организатори: Центар за културу и Матица Српска-друштво чланова у Црној Гори*

***С е п т е м б а р***

***04.09.***

***За достојанствено треће доба*** *– јавна трибина у организацији Савеза синдиката ЦГ и Уније слободних синдиката.*

***06.09.***

***Дани европског филма***

*Делегација Европске уније, уз подршку амбасада чланица ЕУ и Црногорске кинотеке, организовала „Дане европског филма 2018“, у оквиру којих је и беранска публика гледала четири филма различитих европских продукција.*

***Дјечак на мосту*** *– кипарски филм; година продукције 2016;*

***Словенија, Аустралија а сјутра цијели свијет*** *– словеначки филм; г.п. 2017:*

***07.09.***

***Бог воли кавијар*** *– грчки филм; г.п. 2012:*

***Посрамитељкина кћи -****дански филм; г.п. 2015;*

***17.09.***

***Кривица*** *–позоришна представа колашинског позоришта Корифеј Театра. Текст – Небојша Ромчевић; режија и игра – Анђелија Рондовић и Ђорђије Татић.*

***26.09.***

***Оснивачка скупштина Књижевног друштва Берана*** *– одржана у Спомен кући.*

***28.09.***

***Ми чекамо бебу*** *– позоришна представа Позоришта „Бато Булић“ из Петровца на Млави*

***29.09.***

***Беранске приче –*** *промоција књиге ауторке* ***Меле Хадровић Мурић****;О књизи су говорили: проф.др Драшко Дошљак, проф.др Шербо Растодер, публициста и књижевник Слободан Вуковић; медијатор –Горица Ћулафић*

**

*Учесници промоције књиге „Беранске приче“*

***О к т о б а р***

***03.- 05.10.***

***V Међународни позоришни фестивал за дјецу „Лимско срце 2018“***

***Свечано отварање фестивала*** *– избор најљепших костима ученика основних школа, поезију за дјецу говорио драмски писац из Трстеника Милош Милошевић, а концерт одржао Радојица Станковић.*

***Камење*** *– ЈУ Културни центар Какањ*

***04.10.***

***Пут до чаролије*** *– Босанско Народно позориште Зеница*

***Новогодишња бајка*** *– ОШ „Вук Караџић“*

***05.10.***

***Залеђено краљевство*** *– Продукција Арт Тема Београд*

***Лепотица и звер*** *– Дом културе Пријепоље*

**

*Из представе „Лепотица и звер“*

***05.10.***

***„Национални дан подизања националне свијести о библиотекама“ –*** *пројекат у организацији Централне универзитетске библиотеке Универзитета Црне Горе.*

*НБ „Др Радован Лалић“, једна је од учесница пројекта и организатор презентације ON-LINE COBISS каталога, којој су присуствовали матуранти Гимназије „Панто Малишић“.*

*Свим заинтересованим студентима, библиотека је бесплатно додјељивала чланске карте.*

***12.10.***

***„Сумњиво лице“ –*** *позоришна представа ОКРЕТ ТЕАТРА из Београда*

*Улоге тумачили- Марко Николић, Данијела Танасковић, Марица Ћеранић, Никола Крнета и Милан Вранешевић.*

***25.10.***

***Изложба слика VII Међународне умјетничке колоније „Беране 2018“***

*Кућа Војводе Гавра Вуковића*

***Н о в е м б а р***

***02.11.***

***Гостовање у Трстенику са позоришном представом „Идемо у лов“***

***03.11.***

***Гостовање у Београду-Позориште Славија са представом „Идемо у лов“***

***07.11.-09.11.***

***FORTECA – Међународни филмски фестивал – Беране, Цетиње, Будва и Бар***

***07.11.***

***„Челичне ратнице“-****шведско-српски филм о женама добровољцима у Првом свјетском рату. Филм је приказан у знак сјећања на сто година од завршетка Првог свјетског рата.*

***07.11.***

***„На млечном путу“- филм Емира Кустурице,*** *у којем главне улоге тумаче: Моника Белучи, Слобода Мићаловић, Предраг Манојловић и аутор филма.*

***08.11.***

***„Осмјех љетње ноћи“-*** *шведски филм, комедија Ингамара Бергама*

***08.11.***

***„Витез темплар“-*** *шведски филм о крсташима са сјевера Европе у 11.вијеку*

***09.11.***

***„Дневник дилера“ –*** *филм о новим генерацијама странаца које се досељавају у Шведску*

***09.11.***

***„Алваријанска игра“-*** *шведски филм чија је тема љубавна прича слична Толстојевом роману „Ана Карењина“*

***10.11.***

***Добротворни концерт КУД „ЛИМ“-*** *учествовали су: КУД „Косовка девојка“ из Обилића, Удружење народног стваралаштва „Ђурђеви Ступови“ и гуслар Синиша Петрић.*

*Приход са концерта намијењен је фрескописању цркве Ружица у Рожајама.*

***13.11.***

***„Зашто и како убити мужа“-*** *позоришна представа по мотивима књиге Антонија Амурија, у адаптацији и режији редитеља Рада Вукотића.*

***14.11.***

***„Никад више ти и ја“ –*** *музичко поетско вече аутора Радојице Станковића.*

***16.11.***

***XII Полимске књижевне стазе –****књижевно вече посвећено пјеснику Александру Лесу Ивановићу.*

*Тог дана званично је почела да се користи новоопремљена просторија библиотеке у којој је књижевно вече одржано.*

*Учесници манифестације били су: књижевници, Новица Ђурић, Будимир Дубак, Дарко Јововић, а гости вечери- Лесов син. шаховски велемајстор Божидар Ивановић и Оливера Цветић, пјесникиња из Трстеника.*

**

*Учесници књижевне вечери посвећене Александру Лесу Ивановићу*

***20.11.***

*Предсједник Општине Беране Драгослав Шћекић и руководилац Службе предсједника Дубравка Јованчевић посјетили су НБ „Др Радован Лалић“. Предјседник се инетересовао за организацију рада библиотеке и посебно изразио задовољство њеним проширењем, с обзиром на то, да је прошле године почела са радом модерно опремљена читаоница, а ове, реконструисане и уређене још двије просторије.*

**

*Предсједник Драгослав Шћекић приликом посјете библиотеци*

**

***22, 23 и 25.11.***

***„Јужни ветар“ –****филм Милоша Аврамовића; играли: Небојша Глоговац, Милош Биковић и Драган Бјелогрлић.*

***24.11.***

***„Српски народ Васојевића и Полимља“*** *– свечана академија, посвећена обележавању стогодишњице ослобођења и уједињења Србије и Црне Горе 1918-2018.*

***27.11.***

***„Чекајући министра“ –*** *позоришна представа београдског позоришта „Академија 28“*

*Улоге тумачили: Семир Гицић, Милан Пајић и Лидија Вукићевић.*

***28.11.***

***„Не жури, стој“-*** *позоришна представа за дјецу Позоришта „Арлекин“*

***Д е ц е м б а р***

***03.12.***

***„Бициклистички устанак у Црној Гори“ –*** *позоришна представа по тексту Зорана Копитовића - улоге тумачили Велизар Касалица и Небојша Вулановић.*

***10.12.***

***Изложба слика академског сликара Бориса Вујовића –***

*Спомен кућа Гавра Вуковића*

***11.и 12.12.***

***„Убрзај 2018“ –*** *фестивал филма о људским правима.*

***11.12.***

***„Осми повјереник“ –****хрватски филм у режији Ивана Салија*

*12.12.*

***„Црна сјенка зелене енергије“-*** *српски филм у режији Драгана Гмизића*

***12.12.***

***„Заробљена“ –****мађарски филм режисера Бернадета Туза Ритер*

***14.12.***

***„Звјездани фењер“****- промоција књиге Дениса Булића; о књизи говорили др Драшко Дошљак и професор Раде Јолић.*

***18.12.***

***„Чаробно рухо јесени“-*** *изложба ликовних радова ученика основних школа са подручја беранске општине. Ликовни конкурес је организовао Центар за културу.*

*У галерији Спомен куће изложено је 80 радова. Златне палете добили су: Страхиња Кастратовић, Анђела Јоксимовић и Исидора Јокић.*

*Сребрне палете – Зорица Шекуларац, Јована Бракочевић и Анђела Голубовић а бронзане – Мило Рачић, Дарија Кораћ и Јана Чукић.*

***24.12.***

***„Не могу да платим и нећу да платим“ премијера позоришне представе у продукцији Центра за културу Беране***

*Драмски текст италијанског нобеловца Дариа Фоа адаптирао и режирао мр Горан Бјелановић*

*Дјело италијанског нобеловца Дарија Фоа „Немам да платим и нећу да платим“, је на неки начин представа-манифест новог жанра: позоришне гериле, која је прије свега ангажовано позориште, живо, интелектуало, покретно. Оно од ограничених финансијских средстава прави предност – умјесто сјајних костима и натрпане сценографије, нуди убједљивост глумаца.*

*Аутор комада, по увјерењу љевичар,са истанчаним осјећајем за неправду, склонио је у ово дјело понижене и увријеђене у свим временима.*

*У новој позоришној представи, редитељ је мале, скромне а ипак недостижне снове јунака овог комада, ненавикле на преваре и лукавства, супротставио бездушном и бесудном свијету, саопштавајући „хумором испод вјешала“ сурове истине о савременом друштву.*

******

***25.12.***

***Хуманитарни концерт –*** *у организацији Медицинске школе „Др Радован Зоговић“ и НВО КУД „ДУГА“*

*Средства прикупљена на коцерту наимијењена су ромској дјеци*

***27.12.***

***„Дјевојчица и рода“*** *– едукативна дјечија представа позоришта за дјецу „Меркури театар“ из Вараждина (Хрватска)*

***28.12.***

***„Куда иду старе године“ –****Бјелопољско позориште; текст Мигел Туњеш у извођењу глумачког ансамбла из Бијелог Поља*

***Спомен кућа „Војвода Гавро Вуковић“***

*Јануар, фебруар и март - просторије куће користили су чланови ОИК поводом одржавања локалних избора у Беранама.*

***14.04.***

*Посјета комисије Управе за заштиту и очување културне баштине ради утврђивања културно историјске вриједности куће.*

***28.04.***

*Промоција књиге „Српско срце Јоханово“ аутора Веселина Џелатовића.*

***07.06.***

*Кућу посјетили учесници Државне смпотре рецитатора.*

***28.06.***

*У току припрема за XI Љетњу дипломатску школу „Гавро Вуковић“, кућу је посјетила делегација из Мађарске.*

***02.07.***

*Отворена Љетња дипломатска школа*

***19.07.***

*Одржан састанак предсједника Општине Беране и руског ансамбла поводом одржавања „Дана Руске културе“.*

***19.07.***

*„Дани Руске културе“, почели су изложбом фотографија „Најљепша земља“, Центра Руског географског друштва у Србији.*

***27.07.***

*„Стефан Првовенчани у књижевности и историографији“- организатори Центар за културу и Матица Српска – друштво чланова у Црној Гори.*

***14.09.***

*Кућу су посјетили ученици средњих школа из Бара.*

***15.09.***

*Посјета ђачке екскурзије из Котора заједно са Туристичком агенцијом из Подгорице.*

***26.09.***

*Одржана скупштина Књижевног друштва Берана у салону куће.*

***01.10.***

*Посјета ђачке екскурзије из Никшића.*

***25.10.***

*Изложба слика VII ликовне колоније „Беране 2018“.*

***14.11.***

*Спомен кућу посјетили ученици ОШ „Вук Караџић“ из Берана.*

***10.12.***

*Изложба слика академског сликара Бориса Вујовића.*

***18.12.***

*Изложба ликовних радова ученика основних школа, са лиовног конкурса „Чаробно рухо јесени“.*

* *Током 2018.године у Спомен кући „Војвода Гавро Вуковић“ одржано је 16 састанака, пријема и изложби. Радници запослени у Спомен кући, баве се преписком и припремањем за штампу публикација чији је издавач Центар за културу.*

***Народна библиотека „Др Радован Лалић“***

*Након бројних активности у претходном четворогодишњем периоду, од којих бисмо издвојили: отварање савремено опремљене читаонице, стручно усавршавање библиотечких радника, техничко- технолошко осавремењавање укупног радa библиотеке, укључивање библиотеке у јединствени библиотечко-информациони систем COBISS, 2018.годин обиљежили су бројни радови који су заокружили читав процес у стварању предуслова неопходних за унапређивање библиотечке дјелатности.*

*Наиме, извршена је реконструкција двије просторије за потребе библиотеке. У већој просторији су урађени и постављени ормари за смјештај два легата- академика Радоње Вешовића и Маргите Лалић Терзић, а смјештене су и умјетничке слике из ликовног фундуса Центра за културу. Ова просторија-галерија, отворена је у новембру, када је одржано књижевно вече посвећено пјеснику Александру Лесу Ивановићу у оквиру књижевне манифестације «Полимске књижевне стазе». Користиће се за одржавање семинара, промоције књига и књижевних вечери, предавања и организовање тематских креативних дјечијих радионица. У другој просторији врши се обрада, разврставање публикација и рад са корисницима библиотечких услуга .Урађена је и ограда на степеницама и подесту испред библиотеке и постављене су заштитне решетке на седам прозора у приземљу.*

*Током 2018.године , учлањено је 111 нових корисника библиотечких услуга. Библиотека сваке године додјељује бесплатно чланске карте најбољим учесницима литерарног кокурса и побједницима на општинској смотри рецитатора. Библиотечки фонд је 2018.године обогаћен са 640 публикација. Набавка књига се углавном заснива на куповини савремених наслова и обезбеђивању школске лектире.*

*Редовни, годишњи стручни надзор о раду библиотеке обавио је руководилац матичне службе Националне библиотеке Црне Горе «Ђурђе Црнојевић», који у својим извјештајима стално истиче видљивост квалитетнијег и садржајнијег обављања библиотечке дјелатности.*

*Стручне послове у библиотеци обавља шест извршилаца: два библиотекара, три књижничара и један уредник књижевног програма.*

*Према Правилнику о ближим условима вршења матичне библиотечке дјелатности, наша библиотека не може вршити послове матичнеслужбе, али библиотечки радници ипак редовно прикупљају податке о раду школских библиотека и пружају им стручну помоћ.*

*Библиотека је организатор литерарнног конкурса, на којем учествују ученици средњих школа из Берана и Андријевице. Тема овогодишњег конкурса је била «Велика дјела стварају велики људи». Награђени учесници конкурса добијају симболичне новчане награде, књиге и могућност бесплатног коришћења библиотечких услуга за годину дана.*

*Почетком октобра, Универзитетска библиотека из Подгорице организује Национални дан подизања свијести о библиотекама. Тим поводом, у нашој библиотеци је одржана презентација ON LINE COBISS каталога. Презентацији су присуствовали матуранти Гимназије «Панто Малишић».*

*Редовној годишњој конференцији COBISS-а у Марибору, присуствовала је и библиотекарка запослена у нашој библиотеци, зато што је један од наших приоритета праћење иновација у библиотечко-информационом систему. Радници библиотеке учествују и у припреми за штампање часописа «Токови», као и у бројним програмима и манифестацијама које организује Центар за културу.*

* *2018.године, у издању Центра за културу штампан је двоброј часописа „Токови“.*

*Успјешној, укупној дјелатности рада Центра за културу, свој допринос су дали и чланови савјета. Одлуком СО Беране именовани су нови чланови савјета: Дражен Бојовић, предсједник, и чланови Момчило Јоксимовић, Миодраг Поповић, Стефан Нововић и Јадранка Томовић.*

*У ЈУ Центар за културу запослено је 29 радника.*

***Финансијски извјештај ЈУ Центар за културу Беране за 2018.годину***

*За 2018. годину, Одлуком о буџету СО Беране, за ЈУ Центар за културу планирано је - 255.000,00 евра.*

*Укупно утрошена средства у 2018.години, износила су 237.424,67 евра.*

*Извршење буџета било је 93,10 %..*

*Од ових средстава највише је утрошено на нето зараде и доприносе. културне активности, материјалне трошкове и исплату обавеза из претходног периода.*

*Преглед буџетских позиција у 2018.години:*

*Р.бр. Опис буџетских позиција оств.буџет план.буџет*

*1. Зараде доприноси 144.849,10 225.752,00*

*2. Отплата обавеза из претходног пер. 25.193,10 10.000,00*

*3.Културне активности 30.168,59 40.000,00*

*4. Материјални трошкови 26.293,88 21.200,00*

*5. Капитални издаци 3.800,00 11.500,00*

*6. Остала лична примања 7.120,00 4.000,00*

*Дуг за зараде у 2018. години износи - 83.126,80, остале неизмирене обавезе – 93.251, 93 ; икупна дуговањана дан 31.12.2018. годинеизносе – 176.378,73*

*Укупне неизмирене обавезе на крају 2017.године износиле су –99.655,97 евра.*

*Центар за културу је у 2018.години приходовао:*

* *Од продаје улазница и гостовања - 5.912,00*
* *Од чланарине у библиотеци - 459,00*
* *УКУПНО 6.371,00*

*Министарство културе, по основу „Програма развоја културе на сјеверу“, суфинансирало је три програма:*

* *Полимске књижевне стазе 2.500,00*
* *Штампање часописа „Токови“ 1.000,00*
* *Државна смотра рецитатора 1.500,00*

*УКУПНО 5.000,00*

*По основу „Програма заштите и очувања културне баштине“ Министарство културе није финансирало ниједан пројекат за 2018,годину.*

*28.01.2019.године*

*Финансијски извјештај сачинио:*

***Шеф рачуноводства***

***Вуко Трифуновић Директорка***

***Слободанка Ивановић***